Eiki Berg

Eiki Berg (sündinud 13. jaanuaril 1970) on eesti politoloog, Tartu Ülikooli rahvusvaheliste suhete teooria professor. Tema põhilised uurimisteemad on piirid ja piiritlemise praktikad, geopoliitiline mõtestamine, identiteet ja välispoliitika, suveräänsuse ja territoriaalsuse küsimused, de facto riikide kaasamine ja integreeritus rahvusvahelisse ühiskonda, rahvusvahelised normide hägustumine. Berg lõpetas 1993. aastal Tartu Ülikooli geograafia eriala, 1995. aastal sai sealsamas magistrikraadi ning 1999. aastal kaitses bioloogia-geograafiaosakonnas doktoritöö teemal "Estonia's Northeastern Periphery in Politics: Socio-Economic and Ethnic Dimensions" (juhendajad Ott Kurs ja Jörgen Elklit). Ta on erialaselt täiendanud end Arhusis (1996-98), Oslos (1997-98), Kopenhaagenis (1999), Münchenis (2000), Helsingis (2006) ja Taipeis (2011). Eiki Berg oli aastatel 1993–1995 Eesti Rahva Muuseumi teadur, 1996–1999 Tartu Ülikooli korraline lektor ning 1999–2001 politoloogia osakonna juhataja. Aastatel 2001–2003 oli ta sotsiaalteaduskonna prodekaan ning 2006–2009 sama teaduskonna dekaan. Tartu Ülikooli korraline professor on ta aastast 2004. Lisaks akadeemilisele karjäärile on Berg teostanud ennast poliitiku ja rahvusvahelise konsultandina. Ta on kuulunud ÜVE Res Publica fraktsiooni liikmena Riigikogu X koosseisu 04.2003–09.2004, olles samal ajal ka Euroopa Parlamendi vaatleja. Euroopa Rahvaerakonna (Kristlike Demokraatide) ja Euroopa Demokraatide fraktsiooni liikmena tegutses Berg Euroopa Parlamendis 01.05.2004–19.07.2004. Aastatel 2011-2017 nõustas Berg Armeenia Diplomaatide Kooli ülesehitustööd, esmalt Euroopa Liidu nõuandva rühma (EU Advisory Group) liikmena ning hiljem Brugges paikneva Euroopa Kolledži väliseksperdina. 2012 Eesti Vabariigi teaduspreemia sotsiaalteaduste alal uurimuste tsükli "Identiteedid, konfliktne enesemääratlemine ja de facto riigid" eest 2014 Ida-Soome Ülikooli audoktor 2018 Tartu Ülikooli aumärk Berg oli aastatel 2001-2010 ECPR Standing Group on International Relations juhatuse liige, 2006-2010 Central and Eastern European International Studies Association (CEEISA) nõukogu liige, alates 2014. aastast teadlasvõrgustiku “New Approaches to Research and Security in Eurasia (PONARS-Eurasia)” liige ning alates 2018. aastast on ta Soome Välispoliitika Instituudi teadusalase nõukoja liige. Ta on mitme rahvusvahelise väljaande toimetuskolleegiumi liige, nagu Small States and Territories, Global Affairs, Cooperation and Conflict ning Journal of International Relations and Development. Berg, Eiki 1998. Geopoliitika. Tartu: Tartu Ülikooli Kirjastus Berg, E. (koost.) 2002. Eesti tähendused, piirid ja kontekstid. Tartu Ülikooli Kirjastus Berg, E., H. van Houtum (eds) 2003. Routing Borders Between Territories, Discourses and Practices. Ashgate Publishers Berg, E. and P. Ehin (eds) 2009. Identity and Foreign Policy: Baltic-Russian Relations and European Integration. Ashgate Publishers Berg, E. and J. Ker-Lindsay (eds) 2018. The Politics of International Interaction with de facto States: Conceptualising Engagement without Recognition. Routledge. Berg, Eiki, Piret Ehin, Andres Kasekamp, Maria Mälksoo, Eva Piirimäe, Raul Toomla ja Rein Toomla 2018. Sissejuhatus rahvusvahelistesse suhetesse. Tartu: Tartu Ülikooli Kirjastus Berg, Eiki 2019. Vähem on parem. Mõtisklusi Eesti poliitikast, Euroopa integratsioonist, rahvusvahelistest suhetest ja rahvusülikoolist. Tallinn: Varrak Eiki Berg Eesti Teadusinfosüsteemis Eiki Berg Google Scholar lehekülg Eiki Berg ResearchGate lehekülg Eiki Berg LinkedIn lehekülg "Eesti Teadusinfosüsteem. Eiki Berg". "Riigikogu koduleht. Juhatus ja liikmed. X Riigikogu liikmed". "Euroopa Parlamendi koduleht. Parlamendiliikmed. Eiki Berg". "Tartu Ülikooli aumärgi kavalerid". Tartu Ülikool. Vaadatud 9.12.2022.